Musega house

La musega House a l'è un gener de musega eletronega che 'l s'è desvilupad in di cumunitaa afroameregan e latin de Chicago (Chicago House) cont la influenza de la disco, del funk e del soul de la metaa di agn '70. Despoeu l'house l'è andada in Amerega (New York) e poeu in Europa. 
El gener el gh'ha una metrega de solit in 4/4 cont la cassa che la bat ogne quart, anca se el ritm el poeul vesser pussee complicad. A gh'è semper anca el snare in di batit e un piat hat in contratemp che 'l fa compagnia ai gir del bass in vuna o do batude. El bass el poeul vesser sintetegh, acustegh o eletregh. La melodia la depend del gener de musega house: despess a gh'hinn fras de pianofort, ghitara acustega o eletrega funky o jazz, assol, sintetizzador, e i vos compagn del funk e del soul. La velocitaa a l'è in tra i 105 e i 130 bpm, anca se in general i canson se sonen a 120-125 bpm. Un toch house al gh'ha una longa intruduzzion e una longa coa perchè servissen al DJ per missà i canson.

Categoria:Musega house